Rikunarita-ORG/Wikinium huggingface dataset:
# కొల్లిడం నది

కొల్లిడం నది
**కొల్లిడం** (బ్రిటిషు వారు **కొలెరూన్** అనేవారు) తమిళనాడు లోని నది. తంజావూరు డెల్టా గుండా ప్రవహించే కావేరీ నదికి ఉత్తరాన ఉన్న పాయ, కొల్లిడం. ఇది శ్రీరంగం ద్వీపం వద్ద కావేరీ నది ప్రధాన శాఖ నుండి విడిపోయి తూర్పు వైపు బంగాళాఖాతంలోకి ప్రవహిస్తుంది. కొల్లిడం నది ద్వీపమైన దిగువ ఆనకట్ట వద్ద కొల్లిడంలోని పంపిణీ వ్యవస్థ ఉంది.

2005 లో వచ్చిన భారీ వరదల కారణంగా కొల్లిడం నది వెంబడి పబ్లిక్ వర్క్స్ డిపార్ట్‌మెంటు (పిడబ్ల్యుడి) వారు వరద నివారణ పనులు చేసారు.

### ఉద్భవం, ప్రవాహం

కొల్లిడం నది తిరుచ్చి జిల్లా సమీపంలోని ముక్కొంబు (Upper Anaicut) వద్ద కావేరీ నది నుండి విడిపోతుంది. అక్కడి నుండి ఇది తూర్పు దిశగా ప్రవహించి, తంజావూరు, కడలూరు జిల్లాల గుండా ప్రవహించి, చివరికి చిదంబరంను సమీపించి బంగాళాఖాతంలో కలుస్తుంది. ఈ నది పొడవు సుమారు 150 కిలోమీటర్ల వరకు ఉంటుంది.

### ప్రాముఖ్యత

కొల్లిడం నది తమిళనాడు రాష్ట్రంలో వ్యవసాయానికి ఎంతో ప్రాధాన్యత కలిగి ఉంది. ఈ నది నీటితో పుష్కలంగా ఉన్న డెల్టా ప్రాంతం రైతులకు వరి, చెరకు, అరటి వంటి పంటలను పండించడానికి సహకరిస్తుంది. అలాగే ఇది పలు పట్టణాలకు తాగునీరు, పరిశ్రమల అవసరాలకు ఉపయోగపడుతుంది.

## మూలాలు
# పల్లకి

పల్లకి
పెళ్ళి పల్లకి
**పల్లకి** అనగా పురాతన కాలంలో మనుషుల ప్రయాణానికి వాడే సాధనం. దీనికి చక్రాలుండవు. ఇద్దరు లేదా నలుగురు మనుషులు మోస్తారు. చైనా, భారతదేశం, కొరియా, ఇంగ్లండ్ దేశాల చరిత్రలో దీనికి ప్రత్యేకమైన స్థానముంది. పూర్వకాలం రాజకుటుంబీకులు ప్రయాణానికి వీటిని వాడేవారు. క్రీ.పూ 250 సంవత్సరానికి చెందిన రామాయణంలో కూడా పల్లకీ గురించిన ప్రస్తావన ఉంది.

ఆంగ్లేయుల పరిపాలనా కాలంలో యుద్ధంలో గాయపడిన సైనికులను గుడారాలను చేర్చడానికి ఒక రకమైన పల్లకీ లను వాడేవారు. ఇంకా జమీందార్లు తమ కూతుళ్ళను అత్తవారింటికి పంపించేటపుడు పల్లకీ పైనే పంపించేవారు. పల్లకీ మోసిన వారిని బోయీలు అంటారు. పల్లకి ఎక్కువ భారంగా ఉంటే వీటిని భుజాల మీద మోస్తారు. ప్రాచీన చైనా దేశంలో పల్లకీలు చాలా పెద్దవిగా ఉండటం చేత వాటిని మోయడానికి సుమారు డజను మంది మనుషులు అవసరమయ్యేవారు.

మోటారు వాహనాలు లేని కాలంలో మహిళలు, ధనవంతులు చిన్న చిన్న దూరాల నుంచి సుదూర ప్రాంతాలకు కూడా వీటిలోనే ప్రయాణించేవారు. ఎక్కువ దూరాలు ప్రయాణించేటపుడు ఒక పల్లకిలో వ్యక్తులను మోసుకెళితే దాని వెనుక మరో పల్లకిలో వారికి కావాల్సిన సామాగ్రిని పట్టుకెళ్ళేవారు. ప్రయాణించే వాళ్ళ అభిరుచులను బట్టి కవులు, గాయకులు, కథకులు, నాట్య కళాకారులు కూడా వీరి వెంట వెళ్ళేవారు. ప్రయాణంలో విసుగు చెందకుండా ఇటువంటి ఏర్పాట్లు చేసుకునేవారు.

వీటికి ఇంధనం అవసరం లేదు. మంచి రోడ్లు అవసరం లేదు. కలుషిత వాతావరణం ఉండదు. ప్రమాదాలు కూడా చాలా తక్కువ. భారతదేశంలోని పల్లకీలు ఎంతో మంది విదేశీ యాత్రికులను ఆకర్షించాయి. డొమింగో పేస్ (సా.శ. 1522) సీజర్ ఫ్రెడరిక్ (1567-68), పీటర్ ముండీ (1632), ఎడ్వర్డ్ టెర్రీ (1652-60), కెప్టెన్ బసిల్ హాల్ (1822) వంటి వారు పల్లకీ ప్రయాణంలో తాము పొందిన ఆసక్తికరమైన అనుభవాలను తమ రచనల్లో పొందుపరచారు. పల్లకీ మోసే బోయీలు చాలా నిజాయితీ పరులుగా, శ్రమజీవులుగా పేర్కొన్నారు. వీరికి మంచి పారితోషికం కూడా లభించేది.ఎటువంటి వాతావరణంలోనైనా, ఎగుడు దిగుడు నేలమీద కూడా వీరు సాఫీగా సాగిపోయేవారని పేర్కొన్నారు. ఇవి మోసే టప్పుడు వీరికి శ్రమ తెలియకుండా ఉండటానికి బృందగానం కూడా చేసేవారు. విజయ నగర సామ్రాజ్యం కాలంలో ఆడవాళ్ళు కూడా అంత:పురం లోపల బోయీలుగా పనిచేసేవారు.

ఇప్పటికీ పురావస్తు ప్రదర్శన శాలల్లో రంగు రంగుల పల్లకీలను సందర్శించవచ్చు. కొన్ని దేవాలయాలు, మఠాలలో వారి పీఠాధిపతులు, మఠాధిపతులు వాడిన పల్లకీలను జాగ్రత్తగా కాపాడుకుంటూ వస్తున్నారు.

## మూలాలు
# బకింగ్‌హాం కాలువ

1753 కాలపు కోరమాండల్ తీరం ఫ్రెంచి మ్యాపు, ఇందులో బకింగ్ హామ్ కాలువ పాత రూపం చూపబడింది.
**బకింగ్‌హాం కాలువ**, దక్షిణ భారతదేశం లోని కోరమాండల్ తీరం వెంట ప్రయాణించే నావికా యోగ్యమైన ఉప్పునీటి కాలువ. 420 కిలోమీటర్లు పొడవున్న ఈ కాలువ ఆంధ్రప్రదేశ్, బాపట్ల జిల్లా లోని పెదగంజాం నుండి తమిళనాడు లోని విల్లుపురం జిల్లా వరకు విస్తరించి ఉంది. చెన్నై దగ్గర, ఈ కాలువ తో అనుసంధానమైన ఉన్న సహజ సిద్ధమైన సముద్రపు కాలువ ద్వారా మద్రాసు నౌకాశ్రయముతో కలుపుతుంది. ఆంగ్లేయులు కట్టించిన ఈ కాలువ బ్రిటిషు పాలనా కాలములో ప్రధాన జలరవాణా మార్గముగా అభివృద్ధి చెందింది. బకింగ్‌హాం కాలువ, దుగ్గిరాల లాకుల నుండి పెదగంజాం వరకు ఉండే కొమ్మమూరు కాలువ, ప్రకాశం బ్యారేజీ వద్ద కృష్ణానది నుండి దుగ్గిరాల వరకు ఉండే పశ్చిమ ప్రధాన కాలువ - ఈ మూడూ కలిసి ఒకప్పుడు విజయవాడ, చెన్నైల మధ్య ప్రధానమైన జలరవాణా మార్గంగా ఉండేవి.

## చరిత్ర

విజయవాడ దగ్గర బకింగ్‌హాం కాలువ
**బకింగ్ హాం కాలువ** బ్రిటిష్ వారి హయాంలో ఇది ఒక వెలుగు వెలిగి ఇప్పటి పాలకుల నిర్లక్ష్యంతో పెద్దగా ఉపయోగించబడకుండా ఉంది. 1806లో బకింగ్ హాం కెనాల్ నిర్మాణం ప్రారంభించబడింది. ఇది తమిళనాడు లోని మరక్కాణం నుంచి ఆంధ్రప్రదేశ్ లోని బాపట్ల జిల్లా లోని పెద్దగంజాం దాకా ఉంది. దక్షిణాన చెన్నై నుంచి మరక్కాణం (పాండిచెర్రికి ఉత్తరాన ఉంది) దాకా 163 కి.మీ ఉంది.

ఆంధ్రప్రదేశ్ లో ఈ కాలువ 257 కి.మీ. పొడవుంది. 1876, 1878 లో కరువు కోరల్లో చిక్కుకున్న దక్షిణ భారతావనిని ఇది కాపాడింది. 1880 నుంచి 1940 దాక, తక్కువ ఖర్చులో ఇది ప్రజల, సరకుల రవాణా సౌకర్యానికై బాగా ఉపయోగపడింది. 1947 నుంచి దీన్ని ఉపయోగించటం తగ్గింది. 1965 తుఫానుతో కాలువ దెబ్బతినింది. 2004 సునామి సందర్భంలో ఈ కాలువ సముద్రపు నీటికి అడ్డుకట్టై నిలిచి ఎందరో బెస్తవారిని, చాలా గ్రామాలను రక్షించింది. సముద్రానికి సుమారు 1 కి.మీ. దూరంలో ఈ కాలువ కోస్తా తీరంలో ఉంది. భారత ప్రభుత్వం తలపెట్టిన జాతీయ జల మార్గాల ప్రాజెక్టు లోని జలమార్గం 4 లో ఈ కాలువ భాగం.

## పేరు

ఈ కాలువకు అసలు పేరు కొక్రేన్ కాలువ. 1852లో పులికాట్ నుంచి దుగరాజపట్నం వరకు ఈ కాలువ పొడిగింపు కార్యక్రమం చేపట్టినప్పడు కాలువ పేరు ఈస్ట్ కోస్ట్ కాలువగా మార్చారు. అప్పటి మద్రాసు ప్రెసిడెన్సీ గవర్నర్ 1880లో నెల్లూరు అధికారిక ప్రకటనలో భాగంగా కాలువను సందర్శించిన సందర్భంగా ఈ కాలువకు ఆయన పేరు పెట్టారు. ఈ కాలువ నిర్మాణంలో ఆయన పాత్ర లేకపోయినా అప్పటి అధికార రాజకీయాలే కారణమని భావించేవారు.

## నిర్మాణం

బకింగ్ హాం కాలువ నిర్మాణం దశవారీగా జరిగింది. 1801లో ఈ కాలువ నిర్మాణం మద్రాసు ప్రెసిడెన్సీ చేపట్టింది. నిర్మాణ పనులు ఒక ప్రైవేటు కంపెనీకి అప్పగించారు. హీసెక్, బాసెల్ నిర్మాణ బాధ్యతలు స్వీకరించి మద్రాసు నుంచి ఎన్నూరు వరకు 11 మైళ్ళు నిర్మాణం చేపట్టారు. 1802లో బాధ్యతలు స్వీకరించిన కొక్రేన్ 1806లో 11మైళ్ళ కాలువ నిర్మాణం పూర్తి చేశారు. ఆయన పేరన ఈ కాలువకు కొక్రేన్ కెనాల్ గా పేరు పెట్టారు. ఆ తర్వాత ఎన్నూరు నుంచి పులికాట్ వరకు 25మైళ్ళ నిర్మాణం చేపట్టి 1837లో కొక్రేన్ భారతదేశం వదిలి తన స్వంత దేశం వెళ్ళిపోయారు.

## మూలాలు

## బయటిలింకులు

* "Buckingham canal on OSM". OSM. ఒరిజినల్ పేజీని చూసిన తేదీ: 2021-06-20.
# కళ్యాణ కర్ణాటక

| కళ్యాణ కర్ణాటక |
| --- |
| హైదరాబాద్ కర్ణాటక |
| Country |  India |
| రాష్ట్రం |  కర్ణాటక |
| Region | దక్షిణ భారతదేశం, దక్కన్ |
| జిల్లా | * బీదర్
* కలబురగి
* రాయచూర్
* యాద్గిర్
* బళ్లారి
* విజయనగర
* కొప్పల్
 |
| అతిపెద్ద నగరాలు | * కలబురగి, రాయచూరు, బళ్లారి
 |
| ప్రభుత్వం |
|  • రకం | * భారతదేశం పరిపాలనా విభాగాలు
* కర్ణాటక ప్రభుత్వం
 |
|  • సంస్థ | కళ్యాణ కర్ణాటక డెవలప్‌మెంట్ బోర్డ్ (KKDB) |
|  • డివిజనల్ కమీషనర్ | ఎన్. వి. ప్రసాద్ (IAS) |
|  • కల్యాణ కర్ణాటక డెవలప్‌మెంట్ బోర్డు, ప్రెసిడెంట్ | దత్తాత్రేయ సి. పాటిల్ రేవూర్ |
| విస్తీర్ణం |
|  • మొత్తం | 44,138 కి.మీ2 (17,042 చ. మై) |
| జనాభా  (2011) |
|  • మొత్తం | 1,12,86,343 |
| Languages |
|  • Official | కన్నడ |
| కాల మండలం | UTC+5:30 (IST) |
| ISO 3166 code | IN-KA |
| Vehicle registration | KA |

**కళ్యాణ కర్ణాటక** అనేది భారతదేశంలోని కర్ణాటక రాష్ట్రంలోని ఒక ప్రాంతం. ఇది నిజాంలు, బ్రిటిష్ ఇండియాలోని మద్రాసు ప్రెసిడెన్సీ పాలించిన హైదరాబాద్ రాజ్యంలో భాగంగా ఉంది. ఈ ప్రాంతం హైదరాబాద్ రాష్ట్రంలోని బీదర్, యాద్గిర్, రాయచూర్, కొప్పల్, గుల్బర్గా (కలబురగి), ప్రస్తుతం కర్ణాటక రాష్ట్రంలో ఉన్న మద్రాస్ ప్రావిన్స్‌లోని బళ్లారి, అలాగే విజయనగరలను కలిగి ఉంది. ఈశాన్య కర్ణాటక ప్రాంతం భారతదేశంలో రెండవ అతిపెద్ద శుష్క ప్రాంతం. కాగా కలబురగి, రాయచూరు, బళ్లారి ఈ ప్రాంతంలో అతిపెద్ద నగరాలు.

1948లో హైదరాబాద్ రాష్ట్రం అధికారికంగా భారతదేశంలో విలీనం అయినప్పుడు, దానిలోని కొన్ని భాగాలు కర్ణాటక రాష్ట్రంలో విలీనం చేయబడ్డాయి.

2019లో హైదరాబాద్ కర్ణాటక ప్రాంతం అధికారికంగా కళ్యాణ కర్ణాటకగా మార్చబడింది.

## మూలాలు
# మెహర్ రమేష్

| మెహర్ రమేశ్ |
| --- |
| జననం | చిక్కాల మెహర్ రమేశ్ విజయవాడ, ఆంధ్రప్రదేశ్ |
| వృత్తి | చలనచిత్ర దర్శకుడు, రచయిత , నటుడు |
| క్రియాశీలక సంవత్సరాలు | 2005 - ప్రస్తుతం |

**మెహర్ రమేశ్** తెలుగు చలనచిత్ర దర్శకుడు, రచయిత, నటుడు.

## జననం - విద్యాభ్యాసం

మెహర్ రమేశ్ కృష్ణా జిల్లా లోని విజయవాడలో జన్మించాడు. ఇతని తండ్రి పేరు చిక్కాల కృష్ణమూర్తి (రిటైర్డు పోలీస్ ఇన్సిపెక్టర్).

## సినీరంగ ప్రస్థానం

మెహర్ రమేశ్, 2002లో విడుదలైన బాబీ చిత్రంలో మహేష్ బాబు స్నేహితుడిగా నటించాడు. 2004లో ఆంధ్రావాలా చిత్రాన్ని కన్నడంలో వీర కన్నడిగగా రిమేక్ చేసి దర్శకుడిగా మారాడు. 2008లో జూనియర్ ఎన్. టి. ఆర్ హీరోగా కంత్రితో తెలుగు సినిమారంగంలో దర్శకుడిగా అడుగుపెట్టాడు.

పూరి జగన్నాథ్ దర్శకత్వంలో వచ్చిన బాచీ (2000), ఇట్లు శ్రావణి సుబ్రహ్మణ్యం (2001) వంటి చిత్రాలకు సహాయ దర్శకుడిగా, పోకిరి (2006) చిత్రానికి సహా రచయితగా, దేశముదురు (2007) చిత్రంలో నటుడిగా చేశాడు. తను దర్శకత్వం వహించిన కంత్రి (2008), బిల్లా (2009) చిత్రాలలోని టైటిల్ పాటలను రాశాడు.

### చిత్రాల జాబితా

* నటుడిగా:

| సంవత్సరం | చిత్రంపేరు | భాష | పాత్రపేరు
 |
| --- | --- | --- | --- |
| 2002 | బాబీ | తెలుగు | సునీల్ (బాబీ స్నేహితుడు)
 |

* దర్శకుడిగా:

| సంవత్సరం | చిత్రంపేరు | భాష | ఇతర వివరాలు
 |
| --- | --- | --- | --- |
| 2004 | వీర కన్నడిగ | కన్నడ | ఆంధ్రావాలా రిమేక్
 |
| 2006 | అజయ్ | కన్నడ | ఒక్కడు రిమేక్
 |
| 2008 | కంత్రి | తెలుగు |  |
| 2009 | బిల్లా | తెలుగు |  |
| 2011 | శక్తి | తెలుగు |  |
| 2013 | షాడో | తెలుగు |  |
| 2022 | భోళా శంకర్‌ | తెలుగు |  |

## మూలాలు

## బయటి లింకులు

* ఐ.ఎం.డీ.బీలో మెహర్ రమేష్ గురించి
# అశ్వనీ దత్

| అశ్వనీ దత్ |
| --- |
|  |
| జననం | birth\_date -  (1950-09-15) 1950 సెప్టెంబరు 15 విజయవాడ, ఆంధ్రప్రదేశ్ |
| వృత్తి | సినీ నిర్మాత, పంపిణీదారు |
| పిల్లలు | స్వప్న దత్, ప్రియ దత్, స్రవంతి దత్ |
| బంధువులు | నాగ్ అశ్విన్, ప్రసాద్ వర్మ (అల్లుళ్ళు) |

**అశ్వనీ దత్** ప్రముఖ సినీ నిర్మాత. *వైజయంతీ మూవీస్* పేరుతో పలు సినిమాలు నిర్మించాడు. విజయవాడలో జన్మించిన ఈయన ఎన్. టి. ఆర్ మీద అభిమానంతో చిన్న వయసు నుంచే నిర్మాతగా మారాడు. ఈయన కుమార్తెలు స్వప్న దత్, ప్రియాంక దత్ లు ఇద్దరూ సినీ నిర్మాణ రంగంలో ఉన్నారు.

## వ్యక్తిగత వివరాలు

అశ్వనీ దత్ విజయవాడలోని ఒక సంపన్న కుటుంబంలో జన్మించాడు. ఆయన తండ్రి అప్పట్లో ఎ క్లాస్ కాంట్రాక్టరు. ఆంధ్ర ప్రదేశ్ లో చాలా ఏళ్ళు కలింగ పైప్స్ కు ఏకైక పంపిణీదారుగా ఉన్నాడు. రచయిత, దర్శకుడు జంధ్యాల ఈయనకు బాల్య స్నేహితుడు. అశ్వనీదత్ గ్రాడ్యుయేషన్ పూర్తి చేశాడు. ఆయనకు ముగ్గురు కుమార్తెలు. ప్రియాంక దత్, స్వప్న దత్. వీరిద్దరూ సినీ నిర్మాణ రంగంలో ఉన్నారు. ప్రియాంక దత్ దర్శకుడు నాగ్ అశ్విన్ ను 2015 లో వివాహం చేసుకుంది. ఇక స్రవంతి దత్ హాస్పిటాలిటీ రంగంలో వ్యాపారవేత్త.

## సినిమా కెరీర్

ఈయన చిన్న వయసులోనే నిర్మాతగా మారాడు. ఎన్. టి. ఆర్ కు అభిమాని. 1975 లో ఎన్. టి. ఆర్ కథానాయకుడిగా వచ్చిన ఎదురు లేని మనిషి వైజయంతీ మూవీస్ తొలి సమర్పణ. ఈ సినిమా వంద రోజులు ఆడింది.

## నిర్మించినవి

వైజయంతీ మూవీస్ బ్యానర్‌పై నిర్మించిన సినిమాలు.

| సంవత్సరం
 | సినిమా
 | గమనికలు
 |
| --- | --- | --- |
| 1975
 | *ఎదురులేని మనిషి* | తెలుగు సినిమా రంగ ప్రవేశం
 |
| 1978
 | *యుగ పురుషుడు* |  |
| 1981
 | *గురు శిష్యులు* |  |
| 1983
 | *అడవి సింహాలు* |  |
| 1985
 | *అగ్ని పర్వతం* |  |
| 1986
 | *బ్రహ్మ రుద్రులు* |  |
| 1988
 | *ఆఖరి పోరాటం* |  |
| 1990
 | *జగదేక వీరుడు అతిలోక సుందరి* |  |
| 1992
 | *అశ్వమేధం* |  |
| 1994
 | *గోవిందా గోవిందా* |  |
| *శుభలగ్నం* |  |
| 1998
 | *చూడాలని వుంది* |  |
| 1999
 | *రాజకుమారుడు* |  |
| *రావోయి చందమామ* |  |
| 2000
 | *ఆజాద్* |  |
| 2001
 | *ప్రేమక్కే సాయి* | కన్నడ సినిమాలో అరంగేట్రం
 |
| 2002
 | *కంపెనీ* | హిందీ చిత్రసీమలో అరంగేట్రం
 |
| *ఇంద్రుడు* |  |
| 2005
 | *బాలు ABCDEFG* |  |
| *సుభాష్ చంద్రబోస్* |  |
| *జై చిరంజీవ* |  |
| 2006
 | *సైనికుడు* |  |
| 2007
 | *చిరుత* |  |
| 2008
 | *కథానాయకుడు* | *కుసేలన్‌తో* ఏకకాలంలో రూపొందించబడింది
 |
| *కంత్రి* |  |
| 2011
 | *శక్తి* |  |
| 2018
 | *మహానటి* |  |
| *దేవదాస్* |  |
| 2019
 | *మహర్షి* |  |
| 2022
 | *సీతా రామం* |  |
| 2024
 | *కల్కి 2898 ఏ.డీ* |

**స్వప్న సినిమా**

| సంవత్సరం
 | సినిమా
 |
| --- | --- |
| 2001
 | *స్టూడెంట్ నెం: 1* |
| 2002
 | *ఒకటో నంబర్ కుర్రాడు* |
| 2015
 | *ఎవడే సుబ్రహ్మణ్యం* |
| 2018
 | *మహానటి* |
| 2021
 | *జాతి రత్నాలు* |
| 2022
 | *సీతా రామం* |
| 2023
 | *అన్నీ మంచి శకునములే* |

**రాఘవేంద్ర మూవీ కార్పొరేషన్, సిరి మీడియా ఆర్ట్స్, యునైటెడ్ ప్రొడ్యూసర్స్** (అశ్వని దత్, అల్లు అరవింద్, కె. రాఘవేంద్రరావు)

| సంవత్సరం
 | సినిమా
 |
| --- | --- |
| 1996
 | *పెళ్లి సందడి* |
| 1997
 | *మేరే సప్నో కి రాణి* (హిందీ)
 |
| 1998
 | *పరదేశి* |
| *నినైతెన్ వంధై* (తమిళం)
 |
| 2003
 | *పెళ్ళాం ఊరెళితే* |
| *గంగోత్రి* |
| *కలకత్తా మెయిల్* (హిందీ)
 |
| 2004
 | *ఇంట్లో శ్రీమతి వీధిలో కుమారి* |

**శ్రీ ప్రియాంక పిక్చర్స్**

| విడుదల సంవత్సరం
 | సినిమా పేరు
 |
| --- | --- |
| 1994
 | *శుభలగ్నం* |

**రోజా ఆర్ట్ ప్రొడక్షన్స్**

| విడుదల సంవత్సరం
 | సినిమా పేరు
 |
| --- | --- |
| 1983
 | *జానీ దోస్త్* (హిందీ)
 |

## మూలాలు
# జె. కె. భారవి

| జె. కె. భారవి |
| --- |
|  |
| జననం | సుదర్శన్ భట్టాచార్య |
| వృత్తి | రచయిత సినీ దర్శకుడు |
| క్రియాశీలక సంవత్సరాలు | 1997 – ప్రస్తుతం |

**జె.కె.భారవి** భారత దేశ సినిమా రంగంలో ప్రముఖ తెలుగు సినీ రచయిత, దర్శకుడు, పాటల రచయిత. ఆయన అసలు పేరు సుదర్శన భట్టాచార్య.వరంగల్ లో జన్మించాడు.అన్నమయ్య, శ్రీరామదాసు మొదలైన సినిమాలకు రచయితగా మంచి పేరు తెచ్చుకున్నాడు.శ్రీ జగద్గురు ఆదిశంకర సినిమాతో దర్శకుడిగా మారాడు. తెలుగు సినిమా రంగంలోనే కాక కన్నడ సినీరంగంలో కూడా పేరు తెచ్చుకున్నాడు.

ఆత్రేయ-ప్రియశిష్య పురస్కారం అందుకుంటున్న జెకె భారవి

## సినిమాలు

### రచయితగా

* అన్నమయ్య(1997)
* లవ్ స్టోరీ (1999)
* శ్రీ మంజునాథ (2001)
* బొమ్మలాట(2001)
* శ్రీరామదాసు(2006)
* పాండురంగడు(2008)
* శక్తి (2011)
* ఓం నమో వెంకటేశాయ (2017)

### నటునిగా

* శ్రీరామదాసు(2006)
* పాండురంగడు(2008)
* ఘంటసాల ది గ్రేట్ (2025)

### దర్శకునిగా

* చిటికెల పందిరి (1993)
* జగద్గురు ఆది శంకర (2013)

## మూలాలు

## యితర లింకులు

*
# సమీర్ రెడ్డి

| సమీర్ రెడ్డి |
| --- |
| సమీర్ రెడ్డి |
| జననం | సమీర్ రెడ్డి హైదరాబాద్,తెలంగాణ రాష్ట్రం |
| క్రియాశీలక సంవత్సరాలు | 2001 - ప్రస్తుతం |

**సమీర్ రెడ్డి** భారతీయ సినిమా ఛాయాగ్రాహకుడు. ఇతడు తెలుగు, తమిళ, హిందీ సినిమాలకు సినిమాటోగ్రాఫర్‌గా పనిచేశాడు.

## విశేషాలు

ఇతడు హైదరాబాదులో జన్మించాడు. రాజమండ్రిలో పెరిగాడు. ఇతడు ఇంటర్‌మీడియట్ వరకు రాజమండ్రిలో చదివాడు. ఇతడు లెదర్ టెక్నాలజీలో డిగ్రీ చదవడానికి మద్రాసులోని గిండీ ఫుట్‌వేర్ ఇన్‌స్టిట్యూట్‌లో చేరాడు కాని అతనికి అది నచ్చకపోవడంతో మానివేశాడు. ఇతని బంధువు రసూల్ ప్రేరణతో ఇతడు సినిమా రంగం వైపు ఆసక్తిని కనబరచాడు. తేజ వద్ద సహాయకునిగా రాత్, అంతం, రక్షణ, మనీ, బాజీ సినిమాలలో పనిచేశాడు. ఇతడు ఛాయాగ్రాహకునిగా పనిచేసిన మొదటి చిత్రం సునీల్ శెట్టి, సోనాలి బెంద్రెలు నటించిన భాయ్ అనే హిందీ సినిమా. తెలుగులో ఇతడు పనిచేసిన మొదటి సినిమా ఉషాకిరణ్ మూవీస్ వారి ఆనందం. ఇంకా ఇతడు క్విక్‌ శాండ్ అనే హాలీవుడ్ సినిమాకు కూడా సినిమాటోగ్రాఫర్‌గా పనిచేశాడు.

## ఫిల్మోగ్రఫీ

ఇతడు పనిచేసిన తెలుగు సినిమాల పాక్షిక జాబితా:

1. ఆనందం (2001)
2. కలుసుకోవాలని (2002)
3. జయం (2002)
4. మన్మథుడు (2002)
5. సత్యం (2003)
6. నా ఆటోగ్రాఫ్ (2004)
7. మల్లీశ్వరి (2004)
8. ఔనన్నా కాదన్నా (2005)
9. ధైర్యం (2005)
10. మొదటి సినిమా (2005)
11. అందాల రాముడు (2006)
12. చుక్కల్లో చంద్రుడు (2006)
13. అతిథి (2007)
14. యోగి (2007)
15. కంత్రి (2008)
16. జోష్ (2009)
17. డాన్ శీను (2010)
18. శక్తి (2011)
19. రచ్చ (2012)
20. మిస్టర్ పెళ్ళికొడుకు (2014)
21. గోవిందుడు అందరివాడేలే (2014)
22. శతమానం భవతి (2016)
23. హైపర్ (2016)
24. ఇద్దరి లోకం ఒకటే (2019)
25. అహింస (2023)

## పురస్కారాలు

| సంవత్సరం | అవార్డు | విభాగము | జ్ఞాపిక | ఫలితం
 |
| --- | --- | --- | --- | --- |
| 2016 | నంది పురస్కారం | ఉత్తమ ఛాయాగ్రాహకుడు | తామ్రనంది | గెలుపు
 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో సమీర్ రెడ్డి పేజీ
# వైజయంతీ మూవీస్

వైజయంతీ మూవీస్| వైజయంతీ మూవీస్ లోగో |
| Company type | ప్రైవేట్ |
| Industry | వినోదము  |
| Founded | 1972 |
| Headquarters | హైదరాబాద్, భారత దేశం |
| Key people | అశ్వినీదత్ చలసాని |
| Products | సినిమాలు |
| Owner | అశ్వినీదత్ చలసాని |
| Website | www.vyjayanthi.com  |

**వైజయంతీ ఫిల్మ్స్** లేదా **వైజయంతీ మూవీస్** (Vyjayanthi Movies) సినీ నిర్మాణ సంస్థ. దీనికి అధిపతి అశ్వినీదత్ చలసాని.

## నిర్మించిన సినిమాలు

* మహానటి) - బయోపిక్ ఆఫ్ సావిత్రి (2018)
* దేవదాస్ (2018)
* శక్తి (2011)
* కంత్రి (2008)
* చిరుత (2007)
* సైనికుడు (2006)
* జై చిరంజీవ (2005)
* బాలు (2005)
* సుభాష్ చంద్ర బోస్ (2005)
* ఇంద్ర (2002)
* కంపెనీ (2002)
* స్టూడెంట్ నంబర్ 1 (2001)
* ఆజాద్ (2000)
* రాజకుమారుడు (1999)
* రావోయి చందమామ (1999)
* చూడాలని ఉంది (1998)
* గోవిందా గోవిందా (1993)
* అశ్వమేధం (1992)
* జగదేకవీరుడు అతిలోకసుందరి (1990)
* ఆఖరి పోరాటం (1988)
* జగన్మాత (1987)
* బ్రహ్మరుద్రుడు (1986)
* అగ్నిపర్వతం (1985)
* అడవి సింహాలు (1983)
* యుగపురుషుడు (1978)
* ఎదురులేని మనిషి (1975)

## మూలాలు

## బయటి లింకులు

* ఐ.ఎమ్.డి.బి.లో వైజయంతీ మూవీస్ పేజీ.
# ప్రభు

| ప్రభు |
| --- |
|  |
| జననం |  (1956-12-27) 1956 డిసెంబరు 27 చెన్నై,తమిళనాడు |
| ఇతర పేర్లు | ఇలయ తిలగం, ప్రభు గణేశన్ |
| పాఠశాల/కళాశాలలు | లయోలా కళాశాల, చెన్నై |
| వృత్తి | నటుడు, నిర్మాత |
| క్రియాశీలక సంవత్సరాలు | 1982–ప్రస్తుతం |
| భాగస్వామి | పునీత (m.1984-ప్రస్తుతం) |
| పిల్లలు | విక్రం ప్రభు (b.1987). ఐశ్వర్య ప్రభు (b.1989) |
| తల్లిదండ్రులు | శివాజీ గణేశన్ కమల గణేశన్ |
| బంధువులు | రాం కుమార్ గణేశన్ (సోదరుడు) |

**ప్రభు** (జననం 1956 డిసెంబరు 27) ప్రముఖ దక్షిణభారత సినీ నటుడు. ఇతను ఎక్కువగా తమిళ సినిమాల్లో నటించాడు. తెలుగు, మలయాళ, హిందీ సినిమాల్లో కూడా నటించాడు. తమిళంలో ప్రముఖ నటుడైన శివాజీ గణేశన్ ఇతని తండ్రి. చంద్రముఖి, డార్లింగ్ లాంటి సినిమాలతో తెలుగు ప్రేక్షకులకు సుపరిచితుడు.

## వ్యక్తిగత జీవితం

ప్రభు డిసెంబరు 27, 1956న చెన్నైలో జన్మించాడు. అతని తండ్రి సుప్రసిద్ధ తమిళ నటుడు, *నడిగర్ తిలకం* బిరుదాంకితుడైన శివాజీ గణేశన్. ప్రభు కూడా తండ్రితో కలిసి *అగ్ని నక్షత్రం*, *అంజలి* అనే సినిమాల్లో నటించాడు. ఆయన కొన్ని తెలుగు సినిమాల్లో కూడా నటించాడు. తల్లి కమల. కొడుకు విక్రం ప్రభు కూడా నటుడే. కూతురు ఐశ్వర్య ప్రభు.

## సినిమాలు

ప్రభు నటించిన తెలుగు సినిమాలు.

* చంద్రముఖి
* డార్లింగ్
* తూనీగ తూనీగ (2012)
* మిస్టర్ ప్రేమికుడు (2021)
* నేనే వస్తున్నా (2022)
* రంగ రంగ వైభవంగా (2022)
* గుడ్ బ్యాడ్ అగ్లీ (2025)

## మూలాలు

## బయటి లింకులు

* ప్రభు వ్యక్తిగత వెబ్ సైటు
* ఇంటర్నెట్ మూవీ డేటాబేసు లో ప్రభు పేజీ
# పూజా బేడి

| పూజా బేడీ |
| --- |
| 2019లో పూజా బేడీ |
| జననం |  (1970-05-11) 1970 మే 11 ముంబై, మహారాష్ట్ర, భారతదేశం |
| వృత్తి | నటి, టెలివిజన్ వ్యాఖ్యాత, రిలేషన్ షిప్ కాలమిస్ట్ |
| క్రియాశీలక సంవత్సరాలు | 1991–2020 |
| భాగస్వామి |
ఫర్హాన్ ఇబ్రహీం ఫర్నిచర్ వాలా
​ ​(m. 1994; div. 2003)​ |
| పిల్లలు | 2, అలయ ఎఫ్ తో సహా |
| తల్లిదండ్రులు | * కబీర్ బేడీ (తండ్రి)
* ప్రొతిమా బేడి (తల్లి)
 |

**పూజా బేడి** (జననం 1970 మే 11) ఒక భారతీయ నటి, టెలివిజన్ టాక్ షో హోస్ట్. ఆమె వార్తాపత్రికల కాలమిస్ట్ కూడా. ఆమె రియాలిటీ టెలివిజన్ షోలు ఝలక్ దిఖ్లా జా, నాచ్ బలియే, ఫియర్ ఫ్యాక్టర్: ఖత్రోన్ కే ఖిలాడీ, బిగ్ బాస్‌లలతో ప్రజాదరణ పొందింది.

## బాల్యం

భారతీయ శాస్త్రీయ నృత్యకారిణి ప్రొతిమా బేడీ, చలనచిత్ర నటుడు కబీర్ బేడీలకు బొంబాయిలో పూజా బేడీ జన్మించింది. ఆమె బోహేమియన్ ప్రగతిశీల కళాత్మక వాతావరణం అని పిలిచే దానిలో పెరిగింది.

## కెరీర్

బాలీవుడ్ చిత్రాలలో 1991 నుండి 1995 వరకు పూజా బేడి నటించింది. ఆమె అనేక వాణిజ్య ప్రకటనలు, ప్రచారాలలో కూడా కనిపించింది. ముఖ్యంగా కామసూత్ర కండోమ్ ప్రచారంతో ఆమె అందరికి గుర్తుండిపోయింది. ఈ ప్రకటనను ఆమోదించిన ఆమె ప్రజల్లో ఎయిడ్స్ పై అవగాహన పెంచడానికి కృషి చేసినట్టయింది. ఆమె జగ్ ముంధ్రా చిత్రం విషకన్య (1991)తో సినీ రంగ ప్రవేశం చేసింది. ఆమె జో జీతా వోహీ సికిందర్ (1992)లో అమీర్ ఖాన్‌తో కలిసి నటించింది.

టైమ్స్ ఆఫ్ ఇండియా, ది హిందుస్థాన్ టైమ్స్, మిడ్ డే వార్తాపత్రికలతో ఆమె కాలమిస్ట్‌గా చేసింది. అలాగే ఎల్'ఆఫీషియల్, ఫెమినా, ది వీక్‌తో సహా అనేక పత్రికలతో వ్యాసాలు రాసింది.

## వ్యక్తిగత జీవితం

పూజా బేడీ 1990లో పరిచయం అయిన పార్సీ, ఖోజా సంతతికి చెందిన గుజరాతీ ముస్లిం అయిన ఫర్హాన్ ఫర్నిచర్‌వాలాను వివాహం చేసుకుంది. వీరి వివాహం 1994 మే 6న జరిగింది. ఆ తర్వాత ఆమె ఇస్లాం మతంలోకి మారి నూర్జహాన్ అని పేరు మార్చుకుంది. వారికి ఇద్దరు సంతానం కుమార్తె అలయా ఫర్నిచర్‌వాలా, కుమారుడు ఒమర్ ఫర్నిచర్‌వాలా. 2003లో పూజా బేడి, ఫర్హాన్ ఫర్నిచర్‌వాలాలు విడాకులు తీసుకున్నారు. 2019 ఫిబ్రవరిలో తిరిగి ఆమెకు మానెక్ కాంట్రాక్టర్ అనే పార్సీతో నిశ్చితార్థం జరిగింది.

## ఫిల్మోగ్రఫీ

| Year
 | Title
 | Role
 | Director
 |
| --- | --- | --- | --- |
| 1991
 | *విషకన్య* | ప్రధాన పాత్ర
 | జగ్ ముంద్రా
 |
| 1992
 | *జో జీత వోహి సికందర్* | సపోర్టింగ్ రోల్
 | మన్సూర్ ఖాన్
 |
| 1993
 | *లూటరే* | ధర్మేష్ దర్శన్
 |
| *చిట్టెమ్మ మొగుడు* | మోహన్ బాబుతో కలిసి నటించింది
 |
| *ఫిర్ తేరీ కహానీ యాద్ ఆయీ* | మహేష్ భట్
 |
| 1995
 | *ఆటంక్ హాయ్ ఆటంక్* | అతిథి
 | దిలీప్ శంకర్
 |
| 2011
 | *శక్తి* | ఫక్తూని
 | మెహర్ రమేష్
 |
| 2020
 | *కామెడీ కపుల్* | జోహ్రా
 | నచికేత్ సమంత్
 |

## టెలివిజన్

| Year
 | Show
 | Role
 |
| --- | --- | --- |
| 2006
 | *ఝలక్ దిఖ్లా జా 1* | పోటీదారు
 |
| 2007
 | *నాచ్ బలియే 3* |
| 2008
 | *బిగ్ బాస్ 2* | హోస్ట్
 |
| *ఫియర్ ఫ్యాక్టర్: ఖత్రోన్ కే ఖిలాడి 1* | పోటీదారు
 |
| 2011
 | *మా ఎక్స్ఛేంజ్* |
| *బిగ్ బాస్ 5* |
| 2020
 | *మసాబ మసాబ* | గీతా చోప్రా
 |

## మూలాలు
# మంజు భార్గవి

| మంజు భార్గవి |
| --- |
|  |
| జననం | మంజు భార్గవి ఇండియా |

**మంజు భార్గవి** తెలుగు సినిమా నటి, కూచిపూడి నాట్య కళాకారిణి. మంజు భార్గవి 17 సెప్టెంబర్ 1955 ఆంధ్రప్రదేశ్ లో పుట్టింది. వెంపటి చిన సత్యం దగ్గర కూచిపూడి నృత్యం నేర్చునేర్చుకుంది. మంజు భార్గవి తల్లి దండ్రులు ఆంధ్రప్రదేశ్ రాష్ట్రానికి చెందిన వారు, కాగా మద్రాసులో స్థిరపడ్డారు. ఈమె 1980 లో విడుదలైన శంకరాభరణం సినిమాలో పోషించిన పాత్రకుగానూ, ఆరడుగుల ఎత్తుకు ప్రసిద్ధి చెందినది. ఈమె కర్ణాటక మాజీ ముఖ్యమంత్రి గుండు రావు ప్రేమించినట్లు కొన్ని పత్రికలలో వచ్చినది. అయితే గుండూరావు మరణముతో ఈ ప్రేమాయణం ముగియగా, ప్రస్తుతం ఈమె నాట్య పాఠశాలను నిర్వహిస్తున్నది.

రవీంద్రభారతిలో ఓ కార్యక్రమంలో మంజు భార్గవిని సత్కరించారు.
## మంజు భార్గవి నటించిన తెలుగు చిత్రాలు

* శాంతల (2023)
* ఎటాక్ (2016)
* క్షేత్రం (2011)
* జాబిలమ్మ పెళ్ళి (1996)
* ఇంద్రుడు చంద్రుడు (1982)
* యమగోల
* శంకరాభరణం
* యమలీల
* నిన్నే పెళ్ళాడతా
* పౌర్ణమి
* గంధర్వ కన్య
* కోడళ్ళొస్తున్నారు జాగ్రత్త
* ఇంద్రుడు చంద్రుడు
* ప్రెసిడెంట్ పేరమ్మ
* పటాలం పాండు

## మూలాలు
# సైంధవి

| సైంధవి |
| --- |
|  |
| భాగస్వామి |
జి. వి. ప్రకాష్ కుమార్
​ ​(m. 2013)​, (div. May 2024)  |
| పిల్లలు | ఒక కూతురు (జ.2020) |
| **Musical career** |
| Genres | ప్లేబ్యాక్ సింగర్ |
| Occupations | * ప్లేబ్యాక్ సింగర్
* కర్ణాటక సంగీతం
* గాయని
 |
| Years active | 2002–ప్రస్తుతం |
|  |

**సైంధవి** భారతీయ కర్ణాటక సంగీత గాయకురాలు. ఆమె చలనచిత్ర నేపథ్య గాయని కూడా. ఆమె 12 సంవత్సరాల వయస్సు నుండి ప్రదర్శనలు ఇవ్వడం విశేషం.

సైమా(SIIMA) అవార్డ్స్ 2021లో ఆమెకు తమిళ చిత్రసీమలో ఉత్తమ నేపథ్య గాయని పురస్కారం దక్కింది.

## కెరీర్

తెలుగులో, ఆమె శేఖర్ కమ్ముల చిత్రం ఆవకాయ్ బిర్యానీలో *మామిడి కొమ్మ కి..*, శశిరేఖా పరిణయంలో *ఏదో..*, శక్తిలో హేమచంద్రతో పాటు *ప్రేమదేశం యువరాణి..*, ఇష్క్‌లో *సూటిగా చూడకు* పాటలు పాడింది. కన్నడలో ఆమె సూపర్ హిట్ చిత్రం సైకో చిత్రంలో *ముస్సంజే రంగల్లి..*, *బెళదింగాలంటే మిను మినుగుతా..* పాటలు పాడింది.

ఆమె ఇదు ఒరు కాదల్ కధై, ఎధిర్ నీచల్, చెల్లామై చెల్లం, మగలిర్ మట్టుమ్ అనే టీవీ సిరీస్‌లకు టైటిల్ సాంగ్స్ పాడింది. కాస్మిక్ మ్యూజిక్ ద్వారా ప్రసిద్ధ ఆల్బమ్‌ల సేక్రేడ్ చాంట్స్‌లో ఆమె ప్రధాన గాయకులలో ఒకరు. శ్రీకృష్ణునిపై ఆమె భక్తిగీత ఆల్బమ్ *అలిలయిల్ ఉరంగుకుంర మాయక్కన్ననే..* గానాంజలి రికార్డింగ్స్ ద్వారా 2012లో విడుదలైంది.

ఆమె ఆలపించిన కొన్ని తెలుగు సినిమా పాటలు:

|  |  |  |
| --- | --- | --- |
| **పాట** | **సినిమా** | **స్వరకర్త** |
| నాలో నేనేనా
 | బాణం
 | మణి శర్మ
 |
| వెలిగినడొక వనవిల్లు
 | నాన్నా
 | జి. వి. ప్రకాష్ కుమార్
 |
| ఏదో ఒప్పుకోనండి
 | శశిరేఖా పరిణయం
 | విద్యాసాగర్
 |
| చిన్నదాన నీకోసం
 | ఇష్క్
 | అనూప్ రూబెన్స్
 |
| సూటిగా చూడకు
 | ఇష్క్
 | అనూప్ రూబెన్స్
 |
| ప్రేమ దేశం
 | శక్తి
 | మణి శర్మ
 |
| లవ్లీ లవ్లీ
 | లవ్‌లీ
 | అనూప్ రూబెన్స్
 |
| మురళీ లోలా
 | ప్రస్థానం
 | మహేష్ శంకర్
 |
| యధో యధో
 | శశిరేఖా పరిణయం
 | మణి శర్మ & విద్యాసాగర్
 |
| ముద్దె పెట్టు
 | డాన్
 | రాఘవ లారెన్స్
 |
| అరెరే వానా
 | ఆవారా
 | యువన్ శంకర్ రాజా
 |
| మకతిక
 | ఖలేజా
 | మణి శర్మ
 |
| యెలగెలగా
 | పరుగు
 | మణి శర్మ
 |
| రైలు బండి
 | గంగోత్రి
 | ఎం.ఎం.కీరవాణి
 |
| నచ్చావే
 | కాస్కో
 | ప్రేమగీ అమరెన్
 |
| తెలిసినది
 | జండా పై కపిరాజు
 | జి.వి.ప్రకాష్ కుమార్
 |
| కన్నులో వున్నావు
 | పోలీసు
 | జి.వి.ప్రకాష్ కుమార్
 |
| మామిడి కొమ్మకి
 | ఆవకాయ్ బిర్యానీ
 | మణికాంత్ కద్రి
 |

## వ్యక్తిగత జీవితం

సైంధవి తన స్కూల్‌మేట్, కంపోజర్ జి. వి. ప్రకాష్ కుమార్‌ని 2013 జూన్ 27న చెన్నైలో వివాహం చేసుకుంది. ఈ జంటకు ఒక కుమార్తె ఉంది.

## మూలాలు